جنوبی کوره ایله قوزئی کوره، ایکی ایللیک آرانین آردین‌دان یئنی‌دن یوکسک سویه‌لی گؤروشمه‌لره باشلاییب.
ایکی اؤلکه آراسیندا مرز بؤلگه‌سینده یئرلشن عسگردن تمیزلنیلمیش پانمونژوم کندینده باش توتان گؤروشمه‌ده طرف‌دن بئش نماینده  قاتیلیب.
جنوبی کوره‌نین بیرلشمه ناظیری آ چو میوونگ-گیون، گؤروشمه اؤنجه‌سی وئردیگی آچیقلامادا،
پیونگ چانگ قیش اولمپیادلاری‌نین بیر باریش فستیوا‌لی حالینا گتیریلمه‌سی و ایکی کوره آراسین‌داکی علاقه‌لرین یاخشیلاشدیریلماسینا یؤنلمیش ایلک آددیم اولماسی اوچون ایجلاس‌لاردا تلاش گؤسترجگیک". دئدی.
توپلانتییا دایر خوش نیت سیگنال‌لار وئرن آ چو، دانیشیق‌لارین بیر نتیجه‌یه باغلانماسی مسئله‌سینده "تله‌سیک اولمایا‌جاق‌لارینی و دانیشیق‌لاری داوام ائتدیره‌جک‌لرینی" وورغولاییب.
قوزئی کوره باریش بیرلشمه کومیته‌سی‌نین صدری ری سون گوون ایسه،
ایکی کوره‌نین صمیمی و صادق بیر موضع توتا‌راق گؤروشخه‌گی اومیدی بورادا اولورام". ایفاده‌سینی ایستیفاده ائتدی.
بو آرادا گؤروشمه‌لر، پیونگ یانگ رهبرلیگی‌نین بالیستیک موشک و نوکلئر پروقرامی سببیله کوره یاریم آداسیندا داوام ائدن گرگین آتموسفرده باش وئریر.
سئول ایله پیونگیانگ رهبرلیک‌لرین‌دن یوکسک سویه‌لی نماینده‌لرین قاتیلدیغی دیالوق توپلانتی‌لاریندا جنوبی کوره‌ده کئچیریله‌جک 2018 پیونگ چانگ قیش اولمپیادا‌لارینا قوزئی کوره‌نین قاتیلیمینا یاناشی، ایکی اؤلکه آراسین‌داکی گرگین موناسیبت‌لرین یاخشیلاشدیریلماسی و کوره یاریم آداسی‌نین نوکلئردن تمیزلنمه‌سی مسئله‌لری‌نین مذاکیره ائدیلمه‌سی گؤزلنیلیر.
ایکی اؤلکه آراسیندا بو گون باشلایان گؤروشمه، دسامبر 2015دن بو یانا جنوبی کوره ایله قوزئی کوره آراسیندا باش توتان ایلک یوکسک سویه‌لی گؤروشمه اولما خصوصیتینی داشیییر.
